कुचामन में एनएसएस कार्यकर्ताओं ने किया श्रमदान
भास्कर संवाददाता|कुचामन सिटी
कुचामन महाविद्यालय में संचालित एनएसएस की दोनों इकाइयों के तत्वावधान में आयोजित सात दिवसीय शिविर का शनिवार को समापन हुआ। इस मौके पर आखिरी दिन एनएसएस कार्यकर्ताओं ने श्रमदान किया। कार्यक्रम अधिकारी डॉ. रणसिंह चौधरी ने कार्यक्रम के मुख्य अतिथि राजू शर्मा का माल्यार्पण कर स्वागत किया।
शर्मा ने शिविर में बनाई गई एनएसएस कार्यकर्ताओं की फाइलों का निरीक्षण कर निकिता पारीक, निशा पारीक, डिम्पल मोर की फाइलों का सर्वश्रेष्ठ बताया। कार्यक्रम अधिकारी ऋतु अग्रवाल ने बताया कि श्रमदान के बाद कार्यकर्ताओं ने शिविर में खेलों में भाग लिया। मुख्य अतिथि ने दशरथसिंह, गौरव कुमावत, पिंकी, सुनीता, दातार, सुरेन्द्र, योगेश, कैलाश, साहिल, पूजा, रजत आदि कार्यकर्ताओं को सम्मानित किया। कार्यक्रम के दौरान महाविद्यालय के उपप्राचार्य डॉ. पूरणसिंह गुर्जर, महेन्द्र मिश्रा, रेखा मिश्रा आदि उपस्थित थे।
hin_Deva kas_Deva hin_Deva hin_Deva